projecte-aina/catalan_government_crawling huggingface dataset:
L'Oficina Catalana del Canvi Climàtic (OCCC), va visitar les instal·lacions de l'Institut Català d'Oncologia de l'Hospital Duran i Reynals a l'Hospitalet del Llobregat, el 14 de desembre de 2017, en el marc del Programa d'acords voluntaris per a la reducció d'emissions de GEH
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
L'Institut Català d'Oncologia és una empresa pública, que té com a funció principal, el treballar per reduir l'impacte del càncer a Catalunya.
Està adherit des de l'any 2014 al Programa d'acords voluntaris per a la reducció d'emissions de gasos amb efecte d'hivernacle.
A més a més per tal d'avançar en la millora continua de les pràctiques mediambientals, és membre de la xarxa global d'Hospitals verds i saludables.
Les emissions autodeclarades a l'inventari corresponen a les emissions vinculades al consum de gas natural, la flota pròpia, i les fuites de gasos fluorats en equips de refrigeració.
Les emissions degudes al consum elèctric i les emissions vinculades als tractaments de l'aigua consumida i als residus generats per l'activitat.
Les emissions declarades a l'inventari de l'Institut Català d'Oncologia en el marc dels acords voluntaris al 2016 s'han reduït un 19% respecte a les emissions declarades al 2015.
Els principals motius són que el consum elèctric s'ha reduït un 15% al 2016 respecte el 2015 i el consum de gas natural de calderes un 14%.
Durant la visita s'ha pogut comprovar la implementació de les mesures de reducció d'emissions que fins al moment Institut Català d'Oncologia, ha posat en marxa en el marc del Programa dels acords voluntaris.
Les mesures més significatives són:
Durant la visita s'ha pogut veure que l'ICO treballa amb un Sistema de Gestió Ambiental on tenen un control molt exhaustiu i detallat de l'impacte que ha tingut l'aplicació de les diferents mesures de reducció amb el consum de l'edifici i directament amb les emissions de gasos amb efecte d'hivernacle.
Cal agrair a l'organització i en especial a Gerard Corredera del departament de Serveis Generals i Infraestructures per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'Hospital Duran i Reynals de l'Institut Català d'Oncologia i els detalls de les mesures implementades.
L'Oficina Catalana del Canvi Climàtic (OCCC), va visitar l'Autoritat Portuària de Barcelona l'11 de gener, en el marc del Programa dels acords voluntaris per a la reducció d'emissions de GEH.
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
L'Autoritat Portuària de Barcelona (APB) és l'organisme públic a qui correspon la gestió del Port de Barcelona.
Les emissions autodeclarades a l'inventari inclouen el consum d'electricitat dels edificis de l'APB i de l'enllumenat públic dels diferents Molls i zones comuns.
També inclou el consum de combustibles fòssils per al transport de la flota pròpia de vehicles oficials i d'embarcacions i el consum de gas natural per a calefacció i aigua calenta sanitària dels diferents edificis de l'APB.
L'APB en el marc del Programa dels acords voluntaris ha posat en marxa diferents mesures adreçades a millorar l'eficiència energètica de la il·luminació de diferents llocs del Port (Moll de l'Energia, Passeig Joan de Borbó, Moll St.
A banda de les actuacions comunicades en el marc dels acords, estan treballant en la millora de la il·luminació dels edificis, concretament han substituït a la 5a planta de l'edifici del WTC un 25% de la il·luminació de fluorescent compacte a LED.
També es va incorporar un vehicle híbrid elèctric gasolina al parc mòbil de la policia portuària.
Actualment l'APB té la intenció de substituir una gran part dels vehicles de la flota, que van amb combustibles fòssils, per vehicles elèctrics.
L'actuació completa compren un total d'uns 90 vehicles elèctrics.
Aquesta actuació es portarà a terme en diferents fases.
Aquest any, es preveu implementar la primera fase que inclou canviar uns 25 vehicles (que comprèn cotxes de la policia, cotxes de treball i motos).
Cal agrair a l'Autoritat Portuària de Barcelona i en especial a en Jordi Vila, Cap del Departament de Medi Ambient i a en Joaquim Cortès del Departament de Medi Ambient, la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà els detalls de les mesures implementades.
A més, hem pogut interactuar directament amb les persones de l'organització i conèixer les seves opinions per a millorar el Programa.
L'Oficina Catalana del Canvi Climàtic (OCCC), va visitar l'Agència Catalana de Turisme el 3 de febrer, en el marc del Programa dels acords voluntaris per a la reducció d'emissions de GEH
L'objectiu d'aquestes visites és d'establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
L'Agència Catalana de Turisme (ACT), és l'organisme del Govern de la Generalitat de Catalunya que s'encarrega de dur a terme les polítiques de promoció turística de Catalunya.
Depèn del Departament d'Empresa i Coneixement.
L'ACT està adherida al Programa d'acords voluntaris des de l'any 2012 i consta com abast de l'adhesió les oficines centrals, situades a l'edifici del Departament d'Empresa i Coneixement, ubicat al Passeig de Gràcia, 105 de Barcelona, i el magatzem central.
Des de l'any 2015 ja no disposen d'aquest magatzem.
Les emissions autodeclarades a l'inventari són les que corresponen al consum d'electricitat a les oficines, la recàrrega de gasos fluorats en els sistemes de refrigeració, l'any que s'hagi efectuat, i el transport extern d'estands, materials promocionals, documentació i mobiliari, així com els possibles viatges comercials dels treballadors de l'ACT.
Al llargs d'aquests anys, l'ACT, dins del Departament d'Empresa i Coneixement, ha implementat 8 mesures de reducció d'emissions com la sectorització de les zones de climatització per ajustar les necessitats de clima a l'ocupació real de la instal·lació o la substitució dels termòstats analògics per termòstats digitals, que són aparells més precisos i eficients a l'hora de realitzar l'ajustament en la temperatura.
Altres mesures destinades a la reducció del consum elèctric i l'eficiència energètica, que s'han realitzant al llarg dels anys és la substitució progressiva de les lluminàries per leds quan el termini d'amortització sigui inferior a dos anys o modificar la il·luminació interior dels aparells elevadors per tal que s'apaguin quan estiguin aturats.
Cal agrair a l'Agència Catalana de Turisme, i en especial a Marta Pinent, Cap de serveis generals, la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera ma el funcionament de l'ACT i els problemes i dubtes que els sorgeix a l'hora de fer les comunicacions.
L'Oficina Catalana del Canvi Climàtic (OCCC), va visitar les instal·lacions de Rosanbus a l'Hospitalet del Llobregat, l'1 de desembre de 2017, en el marc del Programa d'acords voluntaris per a la reducció d'emissions de GEH
Rosanbus, SL és una empresa que forma part del grup Baixbus, on s'integren també Mohn, SL i Oliveras SL, i està dedicada al transport públic en autobús urbà i interurbà.
El grup disposa d'instruments per millorar l'eficàcia i l'eficiència del servei que realitza, així com per minimitzar l'impacte ambiental de la seva activitat.
Aquestes eines són: un sistema de gestió de qualitat, d'acord amb la Norma ISO 9001 i un sistema de gestió ambiental, d'acord amb la Norma ISO 14001.
També compta amb la certificació OHSAS 18001:2007, la UNE 39001 de Seguretat Vial i la UNE-EN 13816, sobre el transport de passatgers.
Igualment, disposen del Distintiu de garantia de qualitat ambiental de la seva flota de vehicles.
Igualment, Rosanbus SL va decidir adherir-se al 2013 al Programa d'Acords Voluntaris de l'OCCC informant anualment sobre les emissions de la cotxera i oficines ubicades a l'Hospitalet.
Les emissions autodeclarades a l'inventari corresponen a les emissions d'abast 1 vinculades a la flota pròpia (autobusos i furgonetes) i a la recàrrega de gasos fluorats dels autobusos, les emissions de l'abast 2 vinculades al consum elèctric i les emissions de l'abast 3 que corresponen a les emissions vinculades als tractaments de l'aigua consumida i els residus generats per l'activitat.
A la visita s'ha pogut comprovar la implementació de les mesures de reducció d'emissions que fins al moment Rosanbus SL, ha posat en marxa en el marc del Programa d'acords voluntaris.
Les mesures són l'adquisició de vehicles híbrids no endollables en substitució de vehicles Euro 5, Euro 4 i Euro 3 i la implantació del projecte GreenBus.
L'aplicació del projecte GreenBus ha implicat la instal·lació d'un dispositiu en cadascun dels autobusos que permet avaluar l'eficiència de la conducció en temps real a través d'uns indicadors led (amb els colors d'un semàfor, on el verd indica que la conducció és eficient i sense riscos mentre que el vermell que la conducció és ineficient).
El projecte GreenBus s'acompanya de cursos de conducció eficient i d'informes que després es passen als conductors a títol informatiu.
Cal agrair a l'empresa, i en especial la Montse Castellví i a la resta de l'equip la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà el funcionament dels autobusos híbrids i dels dispositius del projecte GreenBus i la seva acceptació per part dels conductors de la flota.
El passat 4 d'octubre l'Oficina Catalana del Canvi Climàtic (OCCC), va visitar les instal·lacions que SADA p.a.
Catalunya, SA posseeix a Lleida, en el marc del Programa d'acords voluntaris per a la reducció d'emissions de GEH.
Podeu consultar un vídeo amb una breu entrevista a l'organització adherida.
Catalunya, SA és una empresa del sector alimentari especialitzada en la producció avícola integrada.
Es troba adherida des del 2011 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions vinculades al consum de gas natural per al processament avícola i al consum de diesel de la flota pròpia.
També s'inclouen les emissions del consum elèctric de les instal·lacions.
Catalunya, SA per l'any 2017 s'han incrementat un 16% respecte a les declarades al 2016, s'ha reduït el consum elèctric en un 4%.
Les causes de l'augment d'emissions es deu a l'increment del mix elèctric de l'any 2017, i a l'increment del consum de combustible del transport degut a una major activitat en el repartiment de gènere amb els vehicles de la flota pròpia.
Durant la visita s'ha pogut comprovar la implementació d'alguna de les mesures de reducció d'emissions que SADA p.a.
Catalunya, SA ha posat en marxa en el marc del Programa d'acords voluntaris.
Les mesures més significatives són:
Cal agrair la col·laboració a l'organització i en especial a José Luís Hernández, responsable del departament de prevenció i medi ambient.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de SADA p.a.
Catalunya, SA a Lleida i els detalls de les mesures implementades.
A la dreta podeu trobar un vídeo amb una breu entrevista (es pot visualitzar amb Chrome preferentment i Mozilla, no funciona amb explorer).
L'Oficina Catalana del Canvi Climàtic (OCCC), va visitar les instal·lacions de LC Paper 1881, SA, a Besalú (Girona), el 15 d'octubre de 2018, en el marc del Programa d'acords voluntaris per a la reducció d'emissions de GEH.
LC Paper 1881 és una empresa privada del sector de la indústria del paper, les arts gràfiques i l'edició que es troba adherida des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
En l'inventari d'emissions inclou els consums energètics de les oficines i les plantes productives de l'empresa.
Les emissions autodeclarades a l'inventari corresponen a les emissions vinculades al consum de gas natural de les oficines i les plantes productives, i les emissions degudes al consum elèctric.
Les emissions declarades a l'inventari de LC Paper 1881 en el marc dels acords voluntaris al 2017 s'han reduït un 17% respecte a les emissions declarades al 2016 degut, principalment, a la compra des de l'1 de juliol de 2017 d'energia elèctrica 100% renovable.
Les emissions derivades del gas natural han augmentat lleugerament degut a un petit increment tant en el consum de gas com en el factor d'emissió.
Durant la visita s'ha pogut comprovar la implementació de les mesures de reducció d'emissions que fins al moment l'organització ha posat en marxa en el marc del Programa dels acords voluntaris.
Les mesures més significatives són:
Cal agrair a l'organització i en especial a Candi Jordán, Responsable d'Energia i Medi Ambient, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'organització i els detalls de les mesures implementades.
L'Oficina Catalana del Canvi Climàtic (OCCC), va visitar les instal·lacions de l'Institut Català del Suro a Palafrugell, el 30 d'agost de 2018, en el marc del Programa d'acords voluntaris per a la reducció d'emissions de GEH.
L'Institut Català del Suro és un consorci semi públic que té com a funció principal, promoure el sector surer i incentivar l'ús del suro des del bosc fins al consumidor final, tant a nivell català com a nivell mundial.
Està adherit des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions de l'abast 2 degudes al consum elèctric i les emissions de l'abast 3 vinculades al consum d'aigua de l'entitat.
Les emissions declarades a l'inventari de l'Institut Català el Suro en el marc dels acords voluntaris al 2017 s'han reduït un 44% respecte a les emissions declarades al 2016.
Els principals motius són el canvi a una comercialitzadora d'electricitat 100% renovable durant el 2017.
Durant la visita s'ha pogut comprovar la implementació de les mesures de reducció d'emissions que fins al moment Institut Català del Suro ha posat en marxa en el marc del Programa dels acords voluntaris.
Les mesures més significatives són:
Té previst canviar 22 punts de llum de 72 W d'una altra part de les instal·lacions per panells LED de baix consum.
Cal agrair a l'organització i en especial a Albert Hereu Marés, director, i Maria Verdum, responsable de microbiologia, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà l'entitat de l'Institut Català del Suro i els detalls de les mesures implementades.
L'Oficina Catalana del Canvi Climàtic (OCCC), va visitar les instal·lacions de l'Hotel Terradets, a Tremp, el 19 d'octubre de 2018, en el marc del Programa d'acords voluntaris per a la reducció d'emissions de GEH.
Podeu consultar un vídeo amb una breu entrevista a l'organització adherida.
L'Hotel Terradets és una empresa privada del sector hoteler que es troba adherida des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
En l'inventari d'emissions inclou l'hotel, el restaurant "el llac" i la cafeteria adjunta a l'hotel.
Les emissions autodeclarades a l'inventari corresponen a les emissions vinculades al consum de gas propà, gasoil i biomassa de les instal·lacions.
També inclou les emissions degudes al consum elèctric i les emissions vinculades al tractament de l'aigua consumida i al tractament de residus de paper i cartró generats per l'activitat de l'organització.
Les emissions declarades a l'inventari de l'Hotel Terradets en el marc dels acords voluntaris al 2017 s'han reduït un 16% respecte a les emissions declarades al 2016 degut, principalment, al canvi de combustibles fòssils utilitzats per la calefacció.
Aquest any 2017 s'incorporen consums de biomassa pura que substitueixen bona part dels consums de gasoil presents a 2016, aconseguint una disminució d'aquesta categoria del 83%.
També ha contribuït a la disminució de GEH, encara que en menys incidència, la disminució de la generació de residus de paper/cartró.
El consum elèctric ha augmentat un 17% i el consum d'aigua un 9%, degut a un increment del 7% del número de clients de l'Hotel respecte l'any anterior.
Durant la visita s'ha pogut comprovar la implementació de les mesures de reducció d'emissions que fins al moment l'Hotel ha posat en marxa en el marc del Programa dels acords voluntaris.
Cal agrair a l'Hotel Terradets i a Albert Vila, arquitecte tècnic de DGenginyeria, la consultoria d'enginyeria que els hi porta la gestió del Programa, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'Hotel i els detalls de les mesures implementades.
A la dreta podeu trobar un vídeo amb una breu entrevista (es pot visualitzar amb Chrome preferentment i Mozilla, no funciona amb explorer).
L'Oficina Catalana del Canvi Climàtic (OCCC), va visitar les instal·lacions de la Fundació Privada Vallès Oriental el 9 d'octubre de 2018, en el marc del Programa d'acords voluntaris per a la reducció d'emissions de GEH.
La Fundació Privada Vallès Oriental és una entitat social sense ànim de lucre que té com a objectiu principal l'atenció a les persones amb discapacitat intel·lectual en l'àmbit de Catalunya, potenciant la seva qualitat de vida i vetllant perquè el seus drets com a persones siguin respectats.
Es troba adherida des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
En l'inventari d'emissions inclou tots els centres i serveis de la Fundació: les oficines dels Serveis Centrals, el Centre Ocupacional, el Centre Especial de Treball, la Residència i el Centre de Dia, i el Servei d'Habitatge.
Les emissions autodeclarades a l'inventari corresponen a les emissions d'abast 1 vinculades al consum de gas natural i gasoil de les instal·lacions, i el consum de gasolina i diesel dels vehicles de la flota pròpia.
Les emissions de l'abast 2 són degudes al consum elèctric i les emissions de l'abast 3 es corresponen a les emissions vinculades al tractament de l'aigua consumida i al tractament de residus generats per l'activitat de l'organització.
Les emissions declarades a l'inventari de la Fundació Privada Vallès Oriental en el marc dels acords voluntaris al 2017 s'han reduït un 4% respecte a les emissions declarades al 2016 degut a la substitució de les calderes de gasoil per unes noves de gas natural i al canvi de comercialitzadores elèctriques 100% renovables.
Durant la visita s'ha pogut comprovar la implementació de les mesures de reducció d'emissions que fins al moment la Fundació ha posat en marxa en el marc del Programa dels acords voluntaris.
Cal agrair a l'organització i en especial Joan Carod, cap de manteniment i obres, i Pilar Canton, tècnica de qualitat de la Fundació, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de la Fundació i els detalls de les mesures implementades.
L'Oficina Catalana del Canvi Climàtic (OCCC), va visitar les instal·lacions d'EPSON IBÉRICA, SAU, a Sant Cugat del Vallès, el 9 d'octubre de 2018, en el marc del Programa d'acords voluntaris per a la reducció d'emissions de GEH.
Podeu consultar un vídeo amb una breu entrevista a l'organització adherida
EPSON IBÉRICA, SAU és una multinacional japonesa que comercialitza perifèrics d'ordinador, bàsicament impressores i projectors.
També compten amb una gamma de robòtica.
Es troba adherida des de l'any 2014 al Programa d'acords voluntaris per a la reducció d'emissions de gasos amb efecte d'hivernacle.
En l'inventari d'emissions inclou les oficines i el conjunt d'activitats i serveis que realitza l'organització, així com també els desplaçaments d'empleats per motius laborals.
Les emissions autodeclarades a l'inventari corresponen als consums de combustibles de la flota pròpia, al consum elèctric i les emissions de l'abast 3 es corresponen a les vinculades als desplaçaments externs de viatges comercials en avió i tren generats per l'activitat de l'organització.
Les emissions declarades a l'inventari d'EPSON IBÉRICA, SAU en el marc dels acords voluntaris al 2017 s'han reduït un 22% respecte a les emissions declarades al 2016 degut, a la disminució del consum elèctric fruit de la il·luminació LED.
El consum de gas natural desapareix degut al trasllat a les noves oficines de Sant Cugat del Vallès, on el sistema de calefacció és totalment elèctric.
A més, degut a la menor activitat comercial de proximitat les emissions derivades del transport propi disminueixen un 54%, així com també ho fan les emissions derivades del transport extern de viatges comercials, en un 10%.
Durant la visita s'ha pogut comprovar la implementació d'algunes de les mesures de reducció d'emissions que fins al moment l'organització ha posat en marxa en el marc del Programa dels acords voluntaris.
Cal agrair a l'organització i en especial a Joan Escoté, especialista en Responsabilitat Social Corporativa de l'organització, per la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà les instal·lacions de l'organització i els detalls de les mesures implementades.
A la dreta podeu trobar un vídeo amb una breu entrevista (es pot visualitzar amb Chrome preferentment i Mozilla, no funciona amb explorer).